**Just two steps (Csak két lépés): az inklúzió és a részvétel iskolái**

**Cím**

Just two steps: inklúzió és részvétel az iskolákban

**Időtartam**

2024. február 1. – 2025. március 31

**Vezető partner**

****

CBM Italia

**Partnerek**

Istituto dei Sordi di Torino Alapítvány, Budapesti Vakok Iskolája

**Finanszírozó**

Az Európai Unió az Erasmus+ program keretében - KA210-SCH - Kisléptékű partnerségek az

iskolai oktatásban

**Résztvevők**

Olaszország (Milánó és Torino), Magyarország (Budapest)

**A projekt**

A „**Just two steps: az inklúzió és a részvétel iskolái”** projekt **Olaszország** és **Magyarország** részvételével valósul meg az **Európai Unió** Erasmus+ programjának finanszírozásával.

A cél az, hogy az iskolákban minél jobban megvalósuljon az **inklúzió**, és **akadálymentesek** legyenek az iskolák, ahol minden gyermek - legyen az fogyatékkal élő vagy fogyaték nélkül élő - teljes mértékben ki tudja bontakoztatni az értékeit: a személyiségét, a tehetségét, a kreativitását és a készségeit.

E cél elérése érdekében a projekt az iskolai alkalmazottak ismereteinek és készségeinek fejlesztésére összpontosít minden területen, és bevonja az oktatásban érintett teljes közösséget (tanárokat, családokat és diákokat).

**A háttér**

**Olaszországban** a 2022/2023-as tanévben közel 338 000 fogyatékkal élő diák tanult iskolában (minden iskolafokon), ez a szám az összes beiratkozó 4,1%-a. (ez 7%-os növekedést, vagyis 21000 diákot jelent az előző tanévhez képest).

**Magyarországon** a 2019/2020-as tanévben a sajátos nevelési igényű tanulók az összes diák 6,04%-át tették ki (40 661 általános iskolában, 17 335 középiskolában tanult), folyamatos emelkedés figyelhető meg itt is (a 2015-ös 83000 főről a 2019-es 91000 főre emelkedett a létszám).

**Általános cél**

A fogyatékkal élő gyermekek inkluzív oktatáshoz való jogának előmozdítása (ENSZ-egyezmény

a fogyatékossággal élő személyek jogairól és az Európai Bizottság 2021–2030-as stratégiájáról

a fogyatékossággal élő személyek jogaiért).

**Konkrét célkitűzések**

• Az iskolai dolgozók képzése (az inkluzív tanításhoz szükséges ismeretek és készségek).

• A diákok aktív részvételének elősegítése (az érzékszervi fogyatékkal élők segítése mind szociális, mind oktatási szempontból).

• A fogyatékossággal élő gyermekek iránt inkluzív magatartások közvetítése azzal, hogy őket és a családjaikat is bevonjuk.

**Közvetlen kedvezményezettek**

• 900 fogyatékos és nem fogyatékos gyermek (kiemelten a 6-14 éves korosztályból).

• 45 tanár, tréner és iskolai dolgozó.

• Fogyatékkal élő gyermekek családjai.

**Közvetett kedvezményezettek**

Fogyaték nélkül élő gyermekek családjai, iskolák és oktatási szervezetek, általánosan a nyilvánosság.

**Tevékenységek**

- **Community of Practices (A gyakorlat közössége)**: Az iskola alkalmazottai képzésben és tapasztalatcserében vesznek részt a fogyatékossággal élő személyek jogaival és készségeivel kapcsolatosan, ahol ismereteket szereznek a Universal Design for Learning (UDL) programban.

- **CBM színházi előadásának megtekintése „Just two steps”** (Csak Olaszországban), valamint **inklúziós műhelyek kialakítása**: A diákok és a tanárok megpróbálják a szociális és iskolai környezetet akadálymentessé és inkluzívvá tenni.

- **Önképviseleti és érdekérvényesítő nemzetközi csoport**: A fogyatékkal élő diákok és családjaik olyan figyelemfelkeltő anyagokat fejlesztenek együtt, amelyek népszerűsítik az inklúzió kultúráját, amik küzdenek az előítéletek és a diszkrimináció ellen, valamint bátorítják az inkluzív viselkedést az iskolában és az iskolán kívüli környezetben.

**Eredmények**

• Az iskola személyzete inkluzív tanítási ismereteket és készségeket sajátít el.

• Az érzékszervi akadályozottsággal kapcsolatos tudatosság fokozása a fogyatékkal élő és a nem fogyatékkal élő gyermekek és az iskolai dolgozók között.

• A gyermekek (fogyatékkal élők és nem fogyatékkal élők egyaránt) és családjaik körében bővíteni a fogyatékossággal kapcsolatos ismereteket.

**Partnerek**

 

Az Európai Unió társfinanszírozásával. A kifejtett nézetek és vélemények csak a szerző(k)höz tartoznak, és nem feltétlenül tükrözik az Európai Unió vagy a European Education and Culture Executive Agency (EACEA) nézeteit és véleményét. Sem az Európai Unió, sem az EACEA nem vállal azokért felelősséget.

